Temeljem članka 35. Zakona o lokalnoj i područnoj (regionalnoj) samoupravi (NN 33/01, 60/0, 129/05, 109/07, 125/08, 36/09, 150/11, 144/12, 19/13- pročišćeni tekst, 137/15, 123/17, 98/19 i 144/20), članka 48. Statuta Grada Delnica (SN GD 2/21), Gradsko vijeće Grada Delnica na današnjoj sjednici donijelo je

**IZMJENE I DOPUNE ODLUKE O UTVRĐIVANJU I OSNIVANJU RADNIH TIJELA GRADSKOG VIJEĆA GRADA DELNICA**

**Članak 1.**

U Odluci o utvrđivanju i osnivanju radnih tijela Gradskog vijeća Grada Delnica (SN PGŽ 26/13, SN GD 5/17, 9/19 i 6/21) u članku 19. stavku 2. alineju 3 riječi: „Narodne knjižnice i čitaonice Delnice“ mijenjaju se i glase: „Gradske knjižnice Janet Majnarich“.

**Članak 2.**

U članku 25. stavku 5. riječi: „Pročelnikom upravnog tijela Grada Delnica“ mijenjaju se i glase: „pročelnicima gradskih upravnih odjela“.

U članku 25. stavku 7. nakon riječi: „Delnica.“ dodaje se: „Obveza je predsjednika radnog tijela da poziv za dostavi nadležnom gradskom upravnom odjelu.“

U članku 25. stavku 9. riječi: „Gradonačelnika i njegova zamjenika, Pročelnika upravnog tijela Grada Delnica“ mijenjaju se i glase: „Gradonačelnika, pročelnike gradskih upravnih odjela“.

**Članak 3.**

Nakon članka 25., dodaje se članak 25a. koji glasi:

„Članak 25a.

Radno tijelo može održati i telefonsku sjednicu zbog kratkoće roka za odlučivanje ili jednostavnosti dnevnog reda.

Telefonska sjednica se saziva elektronskim putem.

U pozivu za sjednicu navodi se da se saziva telefonska sjednica i razlog sazivanja iste.

Zapisnik o radu na telefonskoj sjednici, osim podataka navedenih u članku 24. ove Odluke, sadrži i razlog sazivanja telefonske sjednice te ime i prezime osobe koja je telefonski kontaktirala s članovima radnog tijela.“

**Članak 4.**

Članak 27. mijenja se i glasi:

„Stručne i administrativno-tehničke poslove za radna tijela Gradskoga vijeća obavljaju službenici upravnih tijela Grada Delnica u čiju nadležnost spada djelokrug radnog tijela ili pitanje o kojem radno tijelo raspravlja.“

**Članak 5.**

Ova Odluka stupa na snagu osmog dana od dana objave u „Službenim novinama Grada Delnica“.

KLASA: 023-07/13-01/03

URBROJ: 2170-6-50-3-22-8

Delnice, 28. travnja 2022. godine

Gradsko vijeće Grada Delnica

Predsjednica

Ivana Pečnik Kastner, v.r.